CELEX: C2005/031/18
Language: lt
Date: 2005-02-05 00:00:00
Title: Byla C-486/04 Europos Bendrijų Komisijos 2004 m. lapkričio 25 d. pareikštas ieškinys Italijos Respublikai

5.2.2005   
            
            
               LT
            
            
               Europos Sąjungos oficialusis leidinys
            
            
               C 31/9
            
         Europos Bendrijų Komisijos 2004 m. lapkričio 25 d. pareikštas ieškinys Italijos Respublikai
   (Byla C-486/04)
   (2005/C 31/18)
   Proceso kalba: italų
   2004 m. lapkričio 25 d. Europos Bendrijų Teisingumo Teisme buvo pareikštas Europos Bendrijų Komisijos, atstovaujamos M. Van Beek, F. Louis ir A. Capobianco, ieškinys Italijos Respublikai.
   Ieškovas Teisingumo Teismo prašo:
   
               —
            
            
               Nuspręsti, kad Italijos Respublika neįvykdė savo įsipareigojimų pagal Direktyvos 85/337/EEB (1), iš dalies pakeistos Direktyva 97/11/EEB (2), 2 straipsnio 1 dalį ir 4 straipsnio 1, 2 ir 3 dalis:
               
                           1.
                        
                        
                           neatlikdama atliekų šalinimo įrenginių Massafra pagal Direktyvos 85/337, iš dalies pakeistos Direktyva 97/11, I Priedą, skirtų kuro iš atliekų ir biomasės deginimui, projekto poveikio aplinkai vertinimo pagal pakeistos Direktyvos 85/337 5–10 straipsnius,
                        
                     
                           2.
                        
                        
                           priimdama teisės aktą (1999 m. rugsėjo 3 d. DPCM (Ministru Tarybos Pirmininko dekretas) 3 straipsnio 1 dalies i ir l punktas, pakeičiantis 1996 m. balandžio 12 d. DPR (Respublikos Prezidento dekretas) A priedą), kuris išbraukia iš poveikio aplinkai vertinimo procedūros tam tikrus projektus, kurie numatyti pakeistos Direktyvos 85/337/EEB I priede (atliekų šalinimo įrengimų, skirtų pavojingoms ir nepavojingoms atliekoms nukenksminti, kurių galingumas viršija 100 tonų per dieną) su sąlyga, kad buvo gautas leidimas pagal Direktyvos 75/442/EEB 11 straipsnį, ir
                        
                     
                           3.
                        
                        
                           priimdama teisės aktą (1999 m. rugsėjo 3 d. DPCM 3 straipsnio 1 dalies i ir l punktas, pakeičiantis 1996 m. balandžio 12 d. DPR A priedą), kuris, siekiant nustatyti, ar turi būti atliktas pakeistos Direktyvos 85/337 II priede numatyto projekto poveikio aplinkai vertinimas, nustato neadekvatų kriterijų, kuris gali nebereikalauti atlikti poveikio aplinkai vertinimo tų projektų, kurie gali turėti reikšmingą poveikį aplinkai.
                        
                     
         
               —
            
            
               Priteisti iš Italijos Respublikos bylinėjimosi išlaidas.
            
         Teisiniai pagrindai ir pagrindiniai argumentai
   Komisija teigia, kad Italijos Respublika neįvykdė savo įsipareigojimų pagal Direktyvą 85/337/EEB, iš dalies pakeistą Direktyva 97/11/EEB, dėl ieškinyje išdėstytų pagrindų.
   
      (1)  OL L 175, 1985 7 5, p. 40.
   
      (2)  OL L 73, 1997 3 14, p. 5.